ai4bharat/Pralekha huggingface dataset:
وزیراعظم کا دفتر
وزیر اعظم اور ابو ظہبی کے شہزادہ ولی عہد کے مابین ٹیلی فون پر گفتگو
نئی دہلی، 27 مارچ 2020، وزیر اعظم جناب نریندر مودی نے آج ٹیلی فون پر ابو ظہبی کے شہزادہ ولی عہد عالی جناب شیخ محمد بن زائد النہیان سے ملاقات کی۔
دونوں قائدین نے اپنے اپنے ملکوں میں کووِڈ۔19 کی جاری صورت حال پر نظریات اور خیالات کا تبادلہ کیا اور ساتھ ہی ساتھ حکومتوں کے ذریعہ کیے گئے اقدامات پر بھی بات چیت کی۔ دونوں رہنماؤں نے اس بات پر اتفاق کیا کہ آئندہ چند ہفتے اس وبائی مرض کی روک تھام کے لئے ازحد اہم ثابت ہوں گے اور اس کے لئے تمام ممالک کی جانب سے مربوط اور متحدہ کوششیں درکار ہوں گی۔اس منظر میں، اس پس منظر میں دونوں قائدین نے دن کے اوائل حصے میں جی20 ممالک کی جانب سے منعقد کیے گئے اجتماع کے اہتمام کی ستائش بھی کی۔
دونوں رہنماؤں نے باہمی تعلقات کی مضبوطی اور ان کو دی جانے والی اہمیت کا اعادہ کیا۔ دونوں رہنماؤں نے موجودہ صورت حال میں اپنے اپنے افسران کے مابین باقاعدگی سے رابطہ قائم رکھے جانے پر بھی اتفاق کیا، بطور خاص ضروری اشیاء کی فراہمی کے سلسلے کو برقرار رکھنے کی بات کی گئی۔
عالی جنا ب شہزادہ ولی عہد نے وزیر اعظم کو ابو ظہبی میں رہ رہے 2 ملین بھارتی افراد کی فلاح و بہبود کو قائم رکھنے اور یقینی بنانے کی یقین دہانی کرائی۔
وزیر اعظم نے شہزادہ ولی عہد اور پورے شاہی خاندان اور عمارات کے عام شہریوں کی کی اچھی صحت اور خیروعافیت کے لئے نیک تمناؤں کا اظہار کیا۔ شہزادہ ولی عہد نے بھی اپنی جانب سے پوری گرم جوشی کے ساتھ وزیر اعظم کی نیک تمناؤں کا جواب ارسال کیا۔
صحت اور خاندانی بہبود کی وزارت
کووڈ-19 سے متعلق تازہ ترین صورتحال
کووڈ-19 کی جانچ کے نمونوں نے 2لاکھ یومیہ کی حدودسے تجاؤز کیا
کووڈ-19تجربہ گاہوں کی صلاحیت 1000سے تجاؤز کر گئی
نئی دہلی، 23جون، 2020،ملک بھر میں کووڈ-19سے متعلق سہولتوں میں افزوں طورپر اضافہ ہو رہا ہے اور اب تک گزشتہ 24 گھنٹے میں 2 لاکھ نمونے یومیہ جانچ کی سہولت بہم پہنچائی جا چکی ہے۔
گزشتہ روز 2لاکھ 15ہزار 195نمونوں کی جانچ کی گئی تھی اور اس طریقے سے اب تک 7352911نمونوں کی جانچ کی جا چکی ہے۔ ایک طرف سرکاری تجربہ گاہوں میں 171587نمونوں کی جانچ کی گئی، دوسری جانب 43608نمونوں کی جانچ نجی تجربہ گاہوں کے ذریعے کی گئی۔ نجی تجربہ گاہوں میں بھی یومیہ طور پر اپنے یہاں نمونوں کی جانچ کی صلاحیت میں اضافہ کیا ہے۔
کووڈ-19 کی جانچ کے لئے تشخیصی تجربہ گاہوں کی صلاحیت کے افزوں نیٹ ورک کا ایک ثبوت یہ ہے کہ بھارت بھر میں اب ایک ہزار تجربہ گاہیں مصروف عمل ہیں۔ اس میں سے 730تجربہ گاہیں سرکاری شعبے میں اور 270تجربہ گاہیں نجی شعبے میں مصروف عمل ہیں۔
تجربہ گاہوں کی تعداد کا گوشوارہ درج ذیل ہے:
- ریئل ٹائم آر ٹی پی سی آر پر مبنی ٹیسٹنگ لیب: 557 
- ٹرو نیٹ پر مبنی ٹیسٹنگ لیب: 363 
- سی بی این اے اے ٹی پر مبنی ٹیسٹنگ لیب: 80 
ایک دن میں کووڈ -19سے روبہ صحت ہونے والے مریضوں میں تعداد میں اضافہ ہو رہا ہے۔ گزشتہ 24گھنٹوں کے دوران 10495کووڈ-19 کے مریض شفایاب ہو چکے ہیں۔ مجموعی طور پر 258684مریض اب تک شفایاب ہو چکے ہیں۔ کووڈ-19 کے مریضوں میں روبہ صحت ہونے والوں کی شرح 56.71تک پہنچ گئی ہے۔ فی الحال 183022معاملات ہیں، جنہیں سرگرم طبی نگرانی میں رکھا گیا ہے۔
کووڈ-19 سے متعلق تکنیکی امور پر سبھی قابل اعتبار اور تازہ ترین اطلاعات، رہنما ہدایات اور مشورے کے لئے مستقل طور پر درج ذیل ویب سائٹ کو ملاحظہ کریں:
https://www.mohfw.gov.in/ اور @MoHFW_INDIA۔
کووڈ-19 سے متعلق تکنیکی سوالات technicalquery.covid19[at]gov[dot]in پر اور دیگر سوالات ncov2019[at]gov[dot]in اور @CovidIndiaSeva پر ارسال کئے جاسکتے ہیں۔
کووڈ-19 سے متعلق کسی بھی سوال کے لئے صحت و کنبہ بہبود کی وزارت کی ہیلپ لائن نمبر +91-11-23978046 یا 1075  پر فون کریں۔
کووڈ-19 سے متعلق ریاستوں / مرکز کے زیر انتظام علاقوں کے ہیلپ لائن نمبروں کی فہرست درج ذیل ویب سائٹ پر دستیاب ہے:
https://www.mohfw.gov.in/pdf/coronvavirushelplinenumber.pdf
وزیراعظم کا دفتر
وزیراعظم نے اُگاڈی کے موقع پر عوام کو مبارک باد دی
(وزیراعظم جناب نریندر مودی نے اُگاڈی کے موقع پر عوام کو مبارک باد ی ہے۔
جناب مودی نے ٹوئٹ کیا:
‘‘ اُگاڈی کے خصوصی موقع پر ہر ایک کو مبارک باد’’۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
ش ح۔ ع م۔ رض
U-3657
کیمیکلز اور فرٹیلائزر کی وزارت
ہندوستان آرگینک کیمکلز لمٹیڈ کی تعمیر نو
نئی دہلی،21/ جون۔کیمکلز اور فرٹیلائزس کے مرکزی وزیر، جناب ،ڈی وی سدا نند گوڑا نے آج راجیہ سبھا میں ہندوستان آرگینک کیمکلز لمٹیڈ کی تعمیر نو پر پوچھےگئے ایک سوال کے تحریری جواب میں بتایا کہ17.05.2017 کو حکومت کے ذریعہ منظور شدہ تعمیر نو منصوبے کے حصے کے طور پر رساینی یونٹ بند کردیا گیا ہے اور ایچ او سی ایل کے کوچی یونٹ میں کام جاری رہے گا۔
وزیر موصوف نے کہا کہ ‘اصولی طور پر’ رساینی میں بلا کفالت آراضی اور دیگر اثاثوں کے تصفیے کے عمل کو مکمل کرنے کے بعد ایچ او سی ایل کے اسٹریٹیجک سرمایہ کشی کے لئے منظور ی مطابقت میں ہے۔
ری اسٹرکچرنگ منصوبے میں ایچ او سی ایل کے رساینی یونٹ میں این 2 او4 پلانٹ کے علاوہ، جو‘‘جیسا ہے جہاں ہے’’ کی بنیاد پر اسرو کو منتقل کردیا گیا ہے، تمام پلانٹس کے کام کاج کو بند کرنا شامل ہے۔ اس بند کرنے کے منصوبے کے تحت پلانٹ اور مشینری اور دیگر قابل منتقل اثاثوں، رساینی کے ملازمین کو وی آر ایس/ وی ایس ایس دینے،442 ایکٹر زمین کی بی پی سی ایل کو فروخت ، رساینی میں بلاکفالت مفت زمین کے متوازن ڈسپوزل اوراپنی ذمہ داریوں سے سبکدوشی کے لئے این بی سی سی کی ایل ایم اے کے طور پر تقرری شامل ہے۔
جناب گوڑا نے مزید بتایا کہ کیرلا حکومت سے ایچ او سی ایل کے کوچی پلانٹ کو ٹیک اوور کرنے کے سلسلے میں کوئی تجویز یا پروپوزل موصول نہیں ہوئی ہے۔
وزیر موصوف نے مزید کہا کہ ایچ او سی ایل جیسی بیمار نقصان دہ پی ایس یوز کے لئے، حکومت مختلف عوامل جن میں سرمایہ کی کمی کی بنیاد پر دیگر محکموں یعنی ڈی پی ای، ڈی آئی پی اے ایم، نیتی آیوگ وغیرہ کے ساتھ صلاح ومشورے کے بعد مستقبل میں فیصلہ لے لیا جائے گا۔
ریلوے کی وزارت
ریلوے اسٹیشنوں کی بازآباد کاری
مغربی وسطی ریلوے میں حبیب گنج ریلوے اسٹیشن اور ویسٹرن ریلوے میں گاندھی نگر ریلوے اسٹیشن کے بحالی کے کام تکمیل کے جدید مرحلے میں ہے۔ گومتی نگر  اور ایودھیا  اسٹیشنوں کے بازآبادکاری کے لئے کام جاری ہے۔
اسٹیشنوں کی بازآبادکاری کے منصوبے زیادہ پبلک پرائیویٹ پارٹی سیپیشن کے موڈ پر کئے جاتے ہیں۔اہلیت کے لئے درخواست آٹھ اسٹیشنوں کےلئے منظور کی گئی ہے جن میں ناگپور،امرتسر،سابرمتی،گوالیار،پڈوچیری،تروپتی،نیلور اور دہرادون شامل ہیں۔ آر ایف کیو کے لئے تین اور اسٹیشنوں کو مدعو کیا گیا جن میں نئی دہلی،چھترپتی شیواجی مہاراج ترمینس  اور ایرناکولم شامل ہیں۔
ریلوے کی وزارت نے جمہوریہ چیک،فرانس ،جرمنی ،جاپان، روس، جنوبی کوریا اور متحدہ عرب امارات  سمیت متعددممالک جہاں اسٹیشنوں کی بازآبادکاری کو تعاون کے شعبہ کے طورپر شناکت دی گئی ہے ،کے ساتھ تعاون کے سازو سامان پر دستخط کئے ہیں۔
آج راجیہ سبھا میں ریلوے ،تجارت و صنعت اور صارفین امور ،خوراک اور عوامی تقسیم کے مرکزی وزیر جناب پیوش گوئل نے ایک سوال کے تحریری جواب میں یہ معلومات دی۔
وزارت اطلاعات ونشریات
جناب پرکاش جاؤڈیکر نےحکومت کے پہلے پچاس دن کے بارے میں رپورٹ کارڈ پیش کیا
نئیدہلی۔22؍جولائی۔مرکزی وزیر جناب پرکاش جاؤڈیکر نے آج صبح میڈیا کے افراد کے ساتھ بات چیت کی اور حکومت کے پہلے پچاس دن کے بارے میں ایک رپورٹ کارڈ پیش کیا۔ انہوں نے کہا، حکومت نے اپنی دوسری مدت کار کے دوران بہت تیزی سے کام شروع کیا ہے اور وہ ’سب کا ساتھ، سب کاوکاس، سب کا وشواس‘ کے مقصد کو پورا کرنے کی خواہاں ہے۔ سب کیلئے اصلاح، بہبود اور انصاف کا عزم ، حکومت کیلئے ایک جذبے کا وسیلہ ہے۔ انہوں نے اس بات کو اجاگر کیا کہ حکومت کی اصل توجہ کسانوں، فوجیوں، نوجوانوں، مزدوروں، تاجروں، تحقیق، پڑوسی ملکوں کے ساتھ تعلقات، سرمایہ کاری، بنیادی ڈھانچے کی ترقی، بدعنوانی کے خلاف لڑائی اور سماجی انصاف پر ہے۔
وزیر موصوف نے حکومت کے بہت سے کلیدی فیصلوں کو اجاگر کیا۔ سبھی کسانوں کو چھ۔ چھ ہزار روپئے فراہم کئے جائیں گے۔ بہت سی فصلوں کی زیادہ سے زیادہ امدادی قیمت کو دوگنا کیا ہے اور کچھ معاملات میں تو 2014 کی شرحوں کے مقابلے تین گنا کیا گیا ہے۔ کسانوں کی فصلوں سے متعلق 10 ہزار تنظیمیں تشکیل دی گئی ہیں۔ لیبر ضابطے میں تبدیلیوں سے اجرت اور لیبر سیکوریٹی کے ذریعے غیر منظم شعبے کے 40 کروڑ کارکنوں کو فائدہ حاصل ہوگا۔ پہلی مرتبہ ایسا ہوا ہے کہ تاجروں کو پنشن فراہم کی گئی ہے۔ وزیر موصوف نے ملازمین اور آجرین دونوں کو ای ایس آئی میں کمی کو بھی اجاگر کیا۔
وزیر موصوف نے ملک میں سرمایہ کاری کو فروغ دینے کیلئے کئے گئے اقدامات کو اجاگر کیا۔ سرکاری شعبے کے بینکوں  میں دوبارہ اثاثے ڈالنے کیلئے 70 کروڑ روپئے فراہم کئے گئے ہیں۔ بھارت 5 ٹریلین ڈالر کی معیشت بننے کی طرف زبردست طریقے سے گامزن ہے۔ اسٹارٹ اپس کیلئے ایک الگ ٹی وی چینل جلد ہی شروع کیا جائے گا۔ مرکزی مصلح پولیس فوجوں  کے افسران کو غیرعملی مالی بہتری فراہم کی گئی ہے۔
انہوں نے کہ اگلے پانچ سال میں بنیادی ڈھانچے کے فروغ کیلئے 100 لاکھ کروڑ روپئے کی سرمایہ کاری کی جائے گی۔ انہو ں نے یہ بات بھی اجاگر کی کہ حکومت پانی سے متعلق مسائل کو جامع طریقے سے دور کرنے کیلئے ایک مشن کے طور پر کام کررہی ہے، جس کا اظہار جل شکتی منترالیہ کی تشکیل سے ہوتا ہے۔
انہوں نے جموں وکشمیر میں علیحدگی پسندوں کے اثرات کو کم کرنے میں حکومت کی طرف سے کیے گئے کامیاب اقدامات کا بھی خاص طور پر ذکر کیا۔ انہوں نے یہ بھی کہا کہ بھارت بمسٹیک اور جی 20کے ذریعے ایک عالمی رہنما کے طور پر اُبھرا ہے۔ انہوں نے مالدیپ اور سری لنکا کے، وزیراعظم کے دوروں کی اہمیت کو بھی اجاگر کیا۔
جناب جاؤڈیکر نے چندریان 2 کو کامیابی سے داغنے میں اعتماد کا اظہار کیا اور کہا کہ خلا میں بھارت کا، انسانی موجودگی والا مشن گگن یان 2022 میں بھیجا جائیگا۔
انہوں نے افسر شاہی میں بدعنوانی کے خلاف بڑے پیمانے پر کیے گئے اقدامات کو اجاگر کیا ۔ اقتصادی مجرموں کے خلاف بھی سخت اقدامات کیے جانے کو بھی اجاگر کیا۔ انہوں نے کہا کہ چٹ فنڈ اسکیموں کے خلاف کارروائی کیلئے ایک بل لایاجارہا ہے۔
جناب جاؤڈیکر نے پوسکو قانون میں ترمیمات کرکے جنسی جرائم کے خلاف بچوں کی حفاظت میں حکومت کے فیصلوں کے بارے میں بھی بات چیت کی۔ انہوں نے ملک میں طبی تعلیم کی اصلاح کیلئے کئے گئے اقدامات کو بھی اجاگر کیا اور انہوں نے ملک میں طبی تعلیم فراہم کرنے کے عمل میں شفافیت ، جوابدہی اور معیار کو یقینی بنانے کیلئے کہا۔
وزیر موصوف نے اس بات پر زور دیا کہ بھارت کو پانچ ٹریلین ڈالر کی معیشت بنانا اب مزید کوئی خواب نہیں رہ گیا ہے بلکہ ان پچاس دنوں میں اس کی داغ بیل ڈالنے کیلئے مستقبل کا ایک خاکہ تیار کرلیا گیا ہے۔
U-3299
(Visitor Counter : 76
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 112.97 کروڑٹیکے لگائے جاچکے ہیں جو کہ ایک بڑی حصولیابی ہے۔
سردست بھارت میں زیر علاج مریضوں کی تعداد 1,30,793ہے، جوگذشتہ525 دنوں میں یہ سب سے کم تعداد ہے۔
بھارت میں زیر علاج مریضوں کی تعداد مجموعی معاملوں کے 1 فیصد سےبھی کم ہے، فی الحال زیر علاج مریضوں کی شرح 0.38فیصد ہے،جو مارچ 2020 کےبعد سے سب سے کم ہے۔
شفایابیوں کی شرح سردست 98.27 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 11.971 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,38,61,756ہوگئی ہے۔
گذشتہ 24 گھنٹوں کے دوران 8,865مریض رو بہ صحت ہوئے ہیں، جو کہ گذشتہ 287دنوں میں سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم 0.80)فصد ) ہے، جو کہ گزشتہ 43 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 53 دنوں سے 2 فیصد سے بھی کم درج ہورہی ہے۔
اب تک کل 62.57کروڑ ٹیسٹ کئے جاچکے ہیں۔
صدر جمہوریہ کا سکریٹریٹ
صدر جمہوریہ ہند دروپدی مرمو نے آج تمانڈو کے داسا بیتیا میں پرجا پیتا برہما کماریز ایشوریہ وشوودیالیہ کے ‘‘ڈیوائن لائٹ ہاؤس’’ کا سنگ بنیاد رکھا
صدر جمہوریہ مرمو نے اس سال کا موضوع ‘‘مثبت تبدیلی کا سال’’ جاری کیا
صدر جمہوریہ ہند محترمہ دروپدی مرمو نے آج مورخہ 27 جولائی 2023 کو تمانڈو کے داسا بیتیا میں پرجا پیتا برہما کماریز ایشوریہ وشوودیالیہ کے ‘‘ڈیوائن لائٹ ہاؤس’’ کا سنگ بنیاد رکھا۔ انہوں نے سیمینارز اور کانفرنسز کے انعقاد کے لئے مثبت تبدیلی کے سال کے اس سال کے موضوع کا بھی آغاز کیا۔
اس موقع پر اظہار خیال کرتے ہوئے صدر جمہوریہ نے کہا کہ پرجا پیتا برہما کماریز ایشوریہ وشوودیالیہ محض ایک تنظیم نہیں ہے بلکہ خواتین کی جانب سے چلائی جارہی ایک سماجی اور روحانی مہم بھی ہے۔
صدر جمہوریہ ہند نے کہا کہ مادی اور روحانی ترقی انسانیت کے لئے ضروری ہیں۔ انہوں نے مزید کہا کہ ٹیکنالوجی تبدیلی کا محرک ہے اور یہ کہ تبدیلی ناگزیر ہے اور ترقی کے لئے ضروری بھی ہے۔ محترمہ دروپدی مرمو نے کہا کہ مادی تبدیلیاں ہمیں خوشیاں دے سکتی ہیں لیکن کوئی بھی شخص روحانی راستہ اپنا کر ہی ذہنی سکون حاصل کرسکتا ہے۔ انہیں یہ بات جان کر بہت خوشی ہوئی کہ پرجا پیتا برہما کماریز ایشوریہ وشوودیالیہ مراقبہ اور ایک منظم طرز زندگی کے ذریعہ روحانیت کے لئے راستہ ہموار کر رہا ہے۔
صدر جمہوریہ نے کہا کہ وقتا فوقتا کچھ منفی سوچ ہمارے ذہن کو پریشان کرتی ہے۔ انہوں نے مزید کہا کہ محاسبے کی کمی کی وجہ سے ہم منفی سوچ کے جال میں پھسنا شروع ہو جاتے ہیں۔ انہوں نے کہا کہ حسد اور نفرت کے احساسات ہمارے اندر بڑھنا شروع ہوگئے ہیں۔ انہوں نے مزید کہا کہ آج ہمارے سامنے سب سے بڑا چیلنج یہ ہے کہ منفی سوچ سے چھٹکارہ حاصل کیا جائے اور مثبت سوچ کی طرف بڑھا جائے۔ صدر جمہوریہ محترمہ مرمو نے انسانیت کی بیداری کے لئے برہما کماریز تنظیم کی کوششوں کی تعریف کی اور کہا کہ وہ ایک مثبت سمت میں آگے بڑھنے کے لئے لوگوں کی مدد کر رہی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-7602
(Visitor Counter : 54
وزارتِ تعلیم
وزارت تعلیم نے بھاشا سرٹیفیکیٹ سیلفی مہم کا آغاز کیا
نئی دہلی، 25 فروری 2022:
وزارت تعلیم نے ثقافتی تنوع کی حوصلہ افزائی اور کثیر لسانیت کو فروغ دینے اور ایک بھارت شریشٹھ بھارت کے جذبے کو فروغ دینے کے لئے ایک مہم 'بھاشا سرٹیفکیٹ سیلفی' کا آغاز کیا ہے۔
بھاشا سرٹیفکیٹ سیلفی پہل کا مقصد وزارت تعلیم اور مائی گوو انڈیا کی تیار کردہ بھاشا سنگم موبائل ایپ کو فروغ دینا ہے۔ ایپ کا استعمال کرتے ہوئے، لوگ 22 درج فہرست بھارتی زبانوں میں روزانہ استعمال کے 100 سے زیادہ جملے سیکھ سکتے ہیں۔ ایک بھارت شریشٹھ بھارت کے زیر اہتمام اس پہل کا مقصد یہ یقینی بنانا ہوگا کہ لوگ بھارتی زبانوں میں بنیادی گفتگو کی مہارت حاصل کریں۔ اس مقصد کے حصول کے لئے بنیادی گفتگو کی مہارت حاصل کرنے والے 75 لاکھ افراد کا ہدف مقرر کیا گیا ہے۔
وزارت تعلیم کی طرف سے مجاز سرٹیفکیٹ حاصل کرنے کے لئے، صارف کو موبائل ایپ ڈاؤن لوڈ کرنا پڑے گی جو اینڈروئیڈ اور آئی او ایس دونوں ورژن میں دستیاب ہے۔ 22 درج فہرست بھارتی زبانوں میں سے کوئی بھی زبان منتخب کریں، تمام سطحیں مکمل کریں، ٹیسٹ دیں اور سرٹیفکیٹ حاصل کریں۔
بھاشا سنگم موبائل ایپ کا افتتاح تعلیم و ہنر مندی کے وزیر جناب دھرمیندر پردھان نے راشٹریہ ایکتا دیوس کے موقع پر کیا تھا جو ہر سال 31 اکتوبر کو سردار ولبھ بھائی پٹیل کے یوم پیدائش کے موقع پر منایا جاتا ہے۔
بھاشا سنگم موبائل ایپ کے افتتاح کے دوران مرکزی وزیر تعلیم جناب دھرمیندر پردھان نے کہا تھا کہ قومی تعلیمی پالیسی 2020 میں بھارتی زبانوں کے فروغ پر زور دینے کے وژن کا خاکہ پیش کیا گیا ہے۔ انہوں نے مزید کہا تھا کہ آگے بڑھتے ہوئے زبان سیکھنے کو ایک مہارت کے طور پر فروغ دیا جائے گا جس میں کریڈٹ حاصل کرنے کا باضابطہ نظام ہوگا۔
اینڈرائڈ لنک
https://play.google.com/store/apps/details?id=com.multibhashi.mygov.mygov_app
https://apps.apple.com/in/app/bhasha-sangam/id1580432719 آئی او ایس لنک :
<><><><><>
ش ح-ع ا-ج
U.No. : 2007
(Visitor Counter : 191
بھارت کا مسابقتی کمیشن
سی سی آئی نے فینکس پیرنٹ کو، انِ کارپوریشن کو اجازت دی کہ وہ پیرکسل انٹرنیشنل کارپوریشن کو قبضے میں لے سکتی ہے
بھارت کے مسابقتی کمیشن  نے پیرکسل فینکس پیرنٹکو اِنکارپوریشن کواجازت دے دی ہےکہ وہ پیرکس انٹرنیشنل کارپوریشن کو اپنے قبضے میں لے سکتی ہے۔
اس مجوزہ اشتراک میں فینکس پیرنٹ کو انکارپوریشن کو ،پیرکسل انٹرنیشنل کارپوریشن کے 100 فیصد حصص حاصل کرنے کی سہولت فراہم کی گئی ہے۔ ایکوائررکو ،ای کیو ٹی فنڈ مینجمنٹ ،اور گولڈ مین سیکس گروپ انکارپوریشن  مشترکہ طور پر کنٹرول کرتا ہے۔
قبضے میں لی جانے والی کمپنی کا صدر دفتر امریکہ کے ڈرہیم میں واقع ہے۔ یہ کمپنی ، حیاتیاتی دوا سازی کے سلسلے میں آؤٹ سورسنگ خدمات فراہم کرتی ہے۔قبضے میں لی جانے والی کمپنی کی عالمی سرگرمیوں کو دو زمروں میں تقسیم کیا جا سکتا ہے جو اس طرح ہیں۔ کلینکل طریقہ کار اور مشاورتی طریقہ کار۔
سی سی آئی کا تفصیلی حکم مندرجہ ذیل ہے۔
ریلوے کی وزارت
انڈین ریلویز 15اگست سے لے کر 2 اکتوبر 2020 تک چلنے والے ’’ فٹ انڈیا فریڈم رن‘‘ کے نفاذ کی پوری حمایت کرے گا
’فٹ انڈیا فریڈم رن ‘ کا جمعہ کے روز نوجوانوں کے امور اور کھیلوں کے وزیر مملکت  اور اقلیتی امور کے وزیر مملکت جناب کرن رجیجو نے آغاز کیا تھا اور اس موقع پر ریلوے بورڈ کے
چیئر مین جناب وی کے یادو بھی موجود تھے
’فٹ انڈیا فریڈم رن ‘کو ایک بڑی کامیابی بنانے کے لئے تمام جنرل منیجروں سے کہا گیا ہے کہ وہ ریلوے خاندان کے درمیان زیادہ سے زیادہ بیداری پھیلائیں اورپروگرام میں زیادہ سے زیادہ شرکت کو یقینی بنائیں
انڈین ریلویز میں29 کھیلوں کے زمروں سے متعلق 10 ہزار کھلاڑی اور 300 کوچز ملاز م ہیں سال 20-2019 میں مجموعی 32 کھیلوں کے قومی ایوارڈ میں سے 6 انڈین ریلویز کے کھلاڑیوں کودئے گئے تھے
نئیدہلی17اگست 2020۔انڈین ریلویز نے حکومت ہند کی نوجوانوں کے امور اورکھیلوں کی وزارت کے ذریعہ شروع کی گئی نئی پہل ’فٹ انڈیا فریڈم رن ‘ کو پوری حمایت دینے کا فیصلہ کیا ہے۔ یہ پروگرام 15 اگست سے دو اکتوبر 2020 تک جاری رہے گا۔یہ پہل فٹ انڈیا موومنٹ کے زیر اہتمام کی جارہی ہے ۔
’فٹ انڈیا رن ‘ کا پروگرام سماجی دوری برقراررکھتے ہوئے اپنے آپ کو فٹ رکھنے کی اہم ترین ضرورت کے پیش نظر تیار کیا گیا ہے ۔اس رن میں کوئی بھی اپنی سہولت کے مطاب کسی بھی وقت اپنی پسندکے راستے پر دوڑ سکتا ہے یا ٹہل سکتا ہے ۔ایسی دوڑ لگانے /ٹہلنے کے دوران وقفہ بھی کیا جاسکتا ہے۔بنیادی طورپر کوئی بھی اپنی ہی دوڑ لگائے گا ، اپنے ہی وقت اور اپنے ہی مقام پر ۔
’فٹ انڈیا فریڈم رن ‘ کو جمعہ کےروز نوجوانوں کے امور اور کھیلوں کے وزیر مملکت  اور اقلیتی امور کے وزیر مملکت جناب کرن رجیجو نے شروع کیا تھا اور اس موقع پر ریلوے بورڈ کے چیئر مین جناب وی کے یادوبھی موجود تھے۔ اس پہل کو کامیاب بنانے کے لئے تمام زونل ریلویز / یونٹوں کو مشورہ دیا گیا ہے کہ وہ بیداری پھیلائیں اور ’فٹ انڈیا فریڈم رن ‘ میں ریلوے افسروں ریلوے افسروں ، ان کے خاندانوںاوررشتہ داروں کی بڑی تعداد میں شرکت کے لئے حوصلہ افزائی کرنے کی تحریک میں بڑے پیمانے پر شرکت کو یقینی بنائیں اور انہیں حکومت ہند کی نوجوانوں کے امور اور کھیلوںکی وزارت کے ِذریعہ دئے گئے رہنما خطوط کے مطابق عمل کرتے ہوئے اپنے آپ کو فٹ بنائیں ۔یہ رہنما خطوط ویب سائٹ : www.fitindia.gov.in.پر بھی دئے گئے ہیں۔
کھیلوں سے متعلق بنیادی ڈھانچے کو جدید بنانے اورتربیت فراہم کرانے کے لئے تمام تخمینوں میں 0.5 فیصد کھیلوںکی ترقی کے لئے ڈی این جی چارجز شامل کئے جانے کا التزام ہے۔کھیلوںکی ترقی اور فٹ انڈیا پہل کا حصہ بننے کے لئے انڈین ریلویز کی منفرد پہل ہے ۔
’فٹ انڈیا فریڈم رن ‘کو ایک بڑی کامیابی بنانے کے لئے تمام جنرل منیجروں سے کہا گیا ہے کہ وہ ریلوے خاندان کے درمیان زیادہ سے زیادہ بیداری پھیلائیں اورپروگرام میں زیادہ سے زیادہ شرکت کو یقینی بنائیں۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اگ۔رم
4576U-
(Visitor Counter : 132
صحت اور خاندانی بہبود کی وزارت
حکومت کی جانب سے نایاب بیماریوں کے علاج کے لیے اقدامات
نادربیماریوں سے متعلق قومی پالیسی 2021 کے تحت تشخیص، روک تھام اور علاج کے لیے آٹھ سینٹرز آف ایکسی لنس  کی نشاندہی کی گئی ہے
نادر بیماریوں میں سے کسی میں مبتلا مریضوں کو این پی آرڈی -2021میں مذکورکسی بھی سی او ایز میں علاج کے لیے 50 لاکھ روپےتک کی مالی مددکا التزام
حکومت نے نادر بیماریوں کے مریضوں کے علاج کے لیے مارچ 2021 میں نادر بیماریوں سے متعلق قومی پالیسی  2021 کا آغاز کیا ہے۔ این پی آر ڈی، 2021 کی نمایاں خصوصیات حسب ذیل ہیں:
• نادر بیماریوں کو تین گروپوں ،گروپ 1، گروپ 2 اور گروپ 3 کے طورپر شناخت اور انکی تقسیم کی گئی ہے ۔
گروپ 1: عوارض جو ایک بار کے علاج کے قابل ہیں۔
گروپ-2: ایسی بیماریاں جن کے لیے طویل مدتی/ تاحیات علاج کی ضرورت ہوتی ہے جس کے علاج کی نسبتاً کم لاگت اور فائدہ کو لٹریچر میں دستاویزی شکل دی جاتی ہے اور سالانہ یا زیادہ کثرت سے نگرانی کی ضرورت ہوتی ہے۔
گروپ 3: وہ بیماریاں جن کے لیے حتمی علاج دستیاب ہے لیکن فائدہ کےلیے زیادہ سے زیادہ مریضوں کے انتخاب، بہت زیادہ لاگت اور تاحیات علاج کے لیے چیلنجز ہیں ۔
• راشٹریہ آروگیہ ندھی اسکیم سے الگ ، نادر بیماریوں میں سے کسی میں مبتلا مریضوں کو این پی آرڈی -2021میں مذکورکسی بھی سی او ایز میں علاج کے لیے 50 لاکھ روپےتک کی مالی مددکا التزام
• نادر بیماری کے علاج کے لیے مالی امداد حاصل کرنے کے لیے، قریبی علاقے کا مریض قریب ترین سنٹر آف ایکسیلنس سے رجوع کر کے اپنی حالت کے بارے میں پتہ کر سکتا ہے اور فوائد حاصل کر سکتا ہے۔
• نادربیماریوں کی تشخیص، روک تھام اور علاج کے لیے آٹھ سینٹرز آف ایکسی لنس  کی نشاندہی کی گئی ہے۔
• جینیاتی جانچ اور مشاورت کی خدمات کے لیے پانچ ندان کیندر قائم کیے گئے ہیں۔
• این پی آر ڈی، 2021 میں نادر بیماریوں کی تشخیص اور علاج کی غرض سے تحقیق اور ترقی کے فروغ، دداؤں کی مقامی سطح پر تیار اور مینوفیکچر کرنے اورکفایتی قیمت پر نادربیماریوں کےلیے دواؤں کی ملک میں مینوفیکچرنگ کے لیے سازگارماحول پیداکرنے کے التزامات ہیں۔
صحت اور خاندانی بہبود کی مرکزی وزیر مملکت ڈاکٹر بھارتی پروین پوار نے آج لوک سبھا میں ایک تحریری جواب میں یہ بات کہی۔
کوئلے کی وزارت
کول انڈیا لمیٹڈ ، کوئلہ کی دھلائی سے متعلق 13یونٹ قائم کرے گی
کوئلہ ، کان کنی اورپارلیمانی امورکے وزیر جناب پرہلاد جوشی نے آج راجیہ سبھا میں ایک تحریری جواب میں یہ جانکاری فراہم کی ہے ۔
کول انڈیا لمیٹڈ کوکنگ کول کی دھلائی سے متعلق 12نئے یونٹ اورغیرکوکنگ کوئلہ کی دھلائی کاایک یونٹ قائم کرنے کا منصوبہ تیارکیاہے ، تاکہ سے نکلنے والی راکھ اوربے کاراجزاء کی مقدار میں کمی کی جاسکے ۔ کوئلہ کی دھلائی سے متعلق ان تمام یونٹوں کے مالی سال 2026تک فعال تک ہوجانے کا امکان ہے ۔
کول انڈیالمیٹڈ  کے ذریعہ قائم کئے جانے والے کوئلہ کی دھلائی کے نئے یونٹوں کی تفصیلات درج ذیل ہیں :
:
|
|
گذشتہ پانچ سال میں کام کاج شروع کیاگیا
|
|
پاتھر دیح 1کوکنگ کول دھلائی کا یونٹ 
|
|
داہی باڑی کوکنگ کول دھلائی کا یونٹ 
|
|
22-2021میں تعمیر مکمل ہوئی
|
|
مدھو بند کوکنگ کول کی دھلائی کا یونٹ 
|
|
کوکنگ کول کی دھلائی کے جن یونٹوں کا منصوبہ تیارکیاگیاہے ۔ پہلامرحلہ
|
|
زیرتعمیر
|
|
ایل اوایل جاری
|
|
ٹینڈرکی جانچ پڑتال کا عمل جاری
|
|
کل
|
|
2نمبر
پاتھردیح 2

بھوجودیح 
|
|
2نمبر
نیوکتھارا 
بسنت پور-تاپن

|
|
1نمبر
مونی دیح

|
|
5نمبر

|
|
کوکنگ کول کی دھلائی کے جن یونٹوں کو قائم کرنے کا منصوبہ تیارکیاگیاہے ۔ دوسرا مرحلہ
|
|
ٹینڈرجاری کرنے کا عمل
|
|
خیال تشکیل یانظریہ قائم کرنے کا عمل جاری ہے
|
|
ایک نمبر
- نیوراج رپا
|
|
نمبر3
- ٹوپا
- نیوسوانگ 
- III. دھوری 
|
|
غیرکوکنگ کوئلہ کی دھلائی کے نئے یونٹ
|
|
زیرتعمیر –ایک عدد
آئی بی وادی 
اس کے علاوہ ایس سی سی ایل میں تلنگانی کے بھدرادری کوٹھاگوڈیم ضلع کے منوگرو علاقے میں بی او او کے بارے میں ایک اعشاریہ صفر ایم ٹی پی اے کی فعال صلاحیت کے ساتھ کوئلہ کی دھلائی کا ایک یونٹ قائم کرنے کی غرض سے کارروائی جاری ہے ۔
امور داخلہ کی وزارت
این آئی ڈی ایم نے ایک کانفرنس کا انعقاد کیا ،جس کا موضوع تھا :’’ڈس ایبیلٹی انکلیوسیو ڈزاسٹر رسک ریڈکشن : پاتھویز فارانکلیوژن اینڈ ایکشن فار ریزیلینس ‘‘
نئی دہلی 06 فروری 2020 ۔نیشنل انسٹی ٹیوٹ آف ڈزاسٹر مینجمنٹ  نے آج یہاں ’’ نیشنل کانفرنس آن ڈس ایبلٹی انکلیوسیوڈزاسٹر رسک ریڈکشن : پاتھویز فار انکلیوژن اینڈ ایکشن فارریزیلینس‘‘ یہ ایک روزہ کانفرنس سماجی انصاف اور تفویض اختیارات کی وزارت سے وابستہ معذوری رکھنے والے افراد کو بااختیار بنانے کے شعبے کے تعاون سے منعقد کی گئی ۔اس کا مقصد مئی 2020 میں منعقد ہونے والے نیشنل پلیٹ فارم فار ڈزاسٹر رسک ریڈکشن  کی تیاری کرنا ہے ۔اس کا نفرنس میں ڈزاسٹر رسک ریڈکشن  کے عمل میں معذوری رکھنے والے افرادکی شمولیت سے متعلق کارروائیوں اور حکمت عملی پر تبادلہ خیال کرنا تھا اور اس کام سے وابستہ تمام ساجھیداروں کو ایک جگہ جمع کرنا تھا۔
تقریب کی صدارت کرتے ہوئے نیشنل ڈزاسٹر مینجمنٹ اتھارٹی  کے ممبر جناب کمل کشور نے ڈی آر آر میں معذوری کی شمولیت سے متعلق ایک نظریاتی حکمت عملی کو فروغ دینے کی ضرورت کو اجاگر کیا۔ انہوں نے مقامی سطح کی کارروائیوں میں بھی معذوری کی شمولیت پر زور دیا ۔
خصوصی خطبہ دیتے ہوئے نیشنل ڈزاسٹر ریسپانس فورس  کے ڈائریکٹر جنرل جناب ایس این پردھان نے قدرتی آفات کے بندوبست میں پہلے مددکے لئے دوڑنے والوںکی تربیت کی ضرورت پر زور دیا تاکہ معذوری کی شمولیت حاصل کی جاسکے ۔ انہوں نے قدرتی آفت کی صورت میں معذور افراد کو بچاکر نکالنے کے سلسلے میں درپیش چیلنجوں کی وضاحت کی ۔
افتتاحی خطبہ دیتے ہوئے سماجی انصاف اور تفویض اختیارات کی وزارت سے وابستہ معذوری رکھنے والے افراد کو بااختیار بنانے کے شعبے کے ڈائریکٹر ڈاکٹر کے وی ایس راؤ نے بھی پالیسی سازی کے عمل میں تمام ساجھیدارو ں کو شامل کئے جانے پر زور دیا ۔ انہوں نے ایسے امدادی آلات اور ٹکنالوجیوں کو فروغ دینے کی ضرورت پر زوردیا جن کی مدد سے معذوری رکھنے والے افراد کو بااختیار بنایا جاسکے ۔
افتتاحی اجلاس کے بعد تین تکنیکی اجلاس منعقد ہوئے ۔ڈی آر آر کے شعبے سے تعلق رکھنے والے کئی سرکردہ مقرروں مثلاََ جناب مہیر بھٹ اور ڈاکٹر آشا ہنس نے معذوروں کی شمولیت والی ترقی کے کام میں اپنے خیالات اور اپنے تجربات سے لوگوں کو آگاہ کیا۔ مختلف ریاستوں کے متعددشعبوں کے سینئیر اہلکاروں اور این جی اوز کے نمائندوں اس کانفرنس میں شرکت کی ۔ کانفرنس کے اختتامی اجلاس سے سماجی انصاف اور تفویض اختیارات کی وزارت سے وابستہ معذوری رکھنے والے افراد کو بااختیار بنانے کے شعبے کی سکریٹری محترمہ شکنتلا گاملن اور ای ڈی ایم اے کے ممبر سکریٹری جناب جی وی وی سارما نے خطاب کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
U-589
(Visitor Counter : 71